
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 







Р Е Ш Е Н И Е  
№  РС-31-22-030

Днес, 27.04.2022 година, в град София, Комисията за противодействие на корупцията и за отнемане на незаконно придобитото имущество, в състав:

Заместник-председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл.71, ал.1, предл. 1 от Закона за противодействие на корупцията и за отнемане на незаконно придобитото имущество и е образувано въз основа на Решение за образуване на производство за конфликт на интереси № КИ-023/26.01.2022 г. на Комисия за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ01/С-31/11.01.2022 г.
Сигналът е против Стойчо Баненски, заместник-кмет на Община Б.
		По същество в сигнала се твърди, че докато е заместник-кмет на Община Б. с ресор ТСУ, отговарящ за строителството на територията на Община Б., Стойчо Баненски едновременно е и учредител и член на Сдружение „**********“, ЕИК: **********. Членове в същото сдружение са и Г.Б., И.Е., Й.Е.и Г.З., с които Стойчо Баненски се намира в икономически или политически зависимости, които пораждат основателни съмнения за неговата безпристрастност и обективност. Б., И.Е., Й.Е. и Г.З. са съдружници в „******“ ООД, като Б. е и управител на същото. За изминалата 2021 г. „******“ ООД, самостоятелно и в съдружие е спечелило няколко обществени поръчки на Община Б. на стойност над 25 000 000 лв., с уникални номера, както следва: Уникален номер 00283-2021-0004/26.02.2021 г. на стойност 11 069 503 лв., Уникален номер 00283-2021-0007/12.03.2021 г. на стойност 1 134 434,70 лв., Уникален номер 00283-2021-0008/22.03.2021 г. на стойност 891 613,33 лв. и Уникален номер 00283-2021-0015/24.06.2021 г. на стойност 1 056 406 лв.
Към сигнала няма приложени доказателства.
Служебно е направена справка в НБД Население и Търговски регистър и регистър на ЮЛНЦ, както и Регистър Булстат при Агенция по вписванията.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице, с посочени три имена, адрес и е подписан.
Стойчо Баненски е назначен на длъжност заместник-кмет на Община Б. на 11.11.2019 г., видно от Трудов договор № 72/11.11.2019 г. Със Заповед № 07-19-166/11.11.2019 г., кметът на Община Б. е определил ресора на Стойчо Баненски, в качеството му на заместник-кмет на Община Б., като му е възложил ръководството, организацията и координацията на дейностите свързани с „Териториално и селищно устройство“, „Общинска собственост, земеделие и гори“ и „Обществен ред и сигурност“. Със същата заповед кметът на Община Б. е възложил на С. В., заместник-кмет на Община Б., ръководството, организацията и координацията на дейностите, свързани с „Обществени поръчки и проекти“, „Финансово-стопански дейности“, „Икономическо развитие“ и „Образование и духовна сфера“.
Видно от справка в Търговски регистър и регистър на ЮЛНЦ, Стойчо Баненски е член на Управителния съвет на Сдружение „*******“, с представляващ сдружението Димитър Русков. Видно от същата справка, член на Управителния съвет е и Г.Б., който е и управител на  „*******“ ООД със съдружници И.Е., Й.Е. и Г.З., гр. Б. ДЗЗД „Б-2021“ е дружество със собственици „*******“ ЕООД, „*******“ ООД и „*******“ ЕАД и управител В.В. ДЗЗД „*******“ е дружество със съдружници „*******“ ООД, гр. Б и „*******“ ЕООД.
На 26.02.2021 г. в Регистъра на обществените поръчки към АОП е публикувано Решение за публикуване на обществена поръчка, Уникален номер на поръчката  00283-2021-0004, с възложител Община Б. Предметът  на Обществената поръчката е: „Изграждане на част от улица „Г.“ от о.т. 827 до о.т. 1050 с дължина от 533,66 м. – гр. Б., Община Б.“ – открита процедура. Решението е подписано от И.К. – кмет на Община Б., видно от приложения спесимен. Видно от Доклад от 19.04.2021 г. на комисия по чл. 103, ал. 1 от ЗОП, назначена от кмета на Община Б. в състав: Председател – Г.К., юрисконсулт и членове – Е.К., мл. експерт „ОП“ и М.Д., специалист „ТСУ“ при Община Б., за изпълнител на обществената поръчка е определен Участник № 1 – „*******“ ООД, гр. Б. Докладът е утвърден от И.К. – кмет на Община Б. На 23.04.2021 г. в Електронния регистър на обществените поръчки е публикувано Решение № 09-21-136 за определяне на изпълнител, като решението е подписано от И.К. - кмет на Община Б., видно от приложения спесимен. На 18.05.2021 г. е подписан Договор № Д-ОП-№25/18.05.2021 г. между Община Б, представлявана от И.К. – кмет на Община Б и „*******“ ООД, гр. Б., представлявано от Г.Б., с предмет: „Изграждане на част от улица „Г.“ от о.т. 827 до о.т. 1050 с дължина от 533,66 м. – гр. Б., Община Б.“. 
На 12.03.2021 г. в Регистъра на обществените поръчки към АОП е публикувано Решение за публикуване на обществена поръчка с Уникален номер на поръчката  00283-2021-0007, с възложител Община Б. Предметът  на обществената поръчката е: „Инженеринг - проектиране, строителство и авторски надзор на обект „Реконструкция на общински път град Б. - хижа В., Община Б.“ – открита процедура. Решението е подписано от И.К. – кмет на Община Б., видно от приложения спесимен. Видно от Доклад от 14.04.2021 г. на комисията по чл. 103, ал. 1 от ЗОП, назначена от кмета на Община Б. в състав: Председател – Г.К., юрисконсулт и членове – М.Д., специалист „ТСУ“ и Е.К., мл. експерт „ОП“ при Община Б., за изпълнител на обществената поръчка е определен участник № 2 – ДЗЗД „Б 2021“, с. Б. п. Докладът е утвърден от И.К. – кмет на Община Б. На 12.10.2021 г. в Електронния регистър на обществените поръчки е публикувано Решение № 09-21-361 за определяне на изпълнител, като решението е подписано от И.К. - кмет на Община Б., видно от приложения спесимен. На 27.01.2022 г. е подписан Договор № Д-ОП-№3/27.02.2022 г. между Община Б., представлявана от И.К. – кмет на Община Б. и ДЗЗД „Б 2021“, с. Б. П., представлявано от В. В., с предмет: „Инженеринг - проектиране, строителство и авторски надзор на обект „Реконструкция на общински път град Б. - хижа В., Община Б.“. 
На 22.03.2021 г. в Регистъра на обществените поръчки към АОП е публикувано Решение за публикуване на обществена поръчка, Уникален номер на поръчката  00283-2021-0008, с възложител Община Б. Предметът  на Обществената поръчката е: „Реконструкция на пътната настилка и тротоарите, реконструкция на водоснабдителната и канализационна мрежа, изграждане на кабелен колектор за кабелизация на разпределителната мрежа, улично осветление и слаботокови кабели на ул. „Т.К.“ в участъка на ул. „О. П.“ до ул. „М. Т.“, гр. Б., Община Б.“ – открита процедура. Решението е подписано от И.К. – кмет на Община Б, видно от приложения спесимен. Видно от Доклад от 21.04.2021 г. на комисия по чл. 103, ал. 1 от ЗОП, назначена от кмета на Община Б. в състав: Председател – Г.К., юрисконсулт и членове – Г. Г., специалист „ТСУ“ и Е.К., мл. експерт „ОП“ при Община Б., за изпълнител на обществената поръчка е определен Участник № 1 – „******“ ООД, гр. Б. Докладът е утвърден от И.К. – кмет на Община Б. На 10.05.2021 г. в Електронния Регистър на Обществените поръчки е публикувано Решение № 09-21-156 за определяне на изпълнител, като решението е подписано от И.К. - кмет на Община Б., видно от приложения спесимент. На 14.06.2021 г. е подписан Договор № Д-ОП-№34/14.06.2021 г. между Община Б., представлявана от И.К. – кмет на Община Б. и „******“ ООД, гр. Б., представлявано от Г.Б., с предмет: „Реконструкция на пътната настилка и тротоарите, реконструкция на водоснабдителната и канализационна мрежа, изграждане на кабелен колектор за кабелизация на разпределителната мрежа, улично осветление и слаботокови кабели на ул. „Т.К.“ в участъка на ул. „О. П.“ до ул. „М.Т.“, гр. Б, Община Б.“. 
На 24.06.2021 г. в Регистъра на обществените поръчки към АОП е публикувано Решение за публикуване на обществена поръчка, Уникален номер на поръчката  00283-2021-0015, с възложител Община Б. Предметът  на Обществената поръчката е: „Укрепване на дъното на река Г. през гр. Б., южно от моста на ул. „Н. Г.“ с дължина 900 метра“ – публично състезание. Решението е подписано от И.К. – кмет на Община Б, видно от приложения спесимен. Видно от Обобщен протокол от 20.07.2021 г. на комисия по чл. 103, ал. 1 от ЗОП, назначена от кмета на Община Б. в състав: Председател – Г.К., юрисконсулт и членове – М.Д., специалист „ТСУ“ и Е.К., мл. експерт „ОП“ при Община Б., за изпълнител на обществената поръчка е определен Участник № 1 – ДЗЗД „Г.-2021“, гр. Б. Протоколът е утвърден от И.К. – кмет на Община Б. На 17.08.2021 г. в Електронния регистър на обществените поръчки е публикувано Решение № 09-21-296 за определяне на изпълнител, като решението е подписано от И.К. - кмет на Община Б., видно от приложения спесимен. На 09.02.2022 г. е подписан Договор № Д-ОП-№6/09.02.2022 г. между Община Б., представлявана от И.К. – кмет на Община Б. и ДЗЗД „Г.-2021“, гр. Б, представлявано от Г.Б., с предмет: „Укрепване на дъното на река Г. през гр. Б, южно от моста на ул. „Н.Г.“ с дължина 900 метра“. 

Въз основа на така изяснената фактическа обстановка, Комисията установи следното от правна страна:
За да е осъществен конфликт на интереси по смисъла на чл. 52 - 54 от ЗПКОНПИ, следва да са налице три кумулативно изискуеми предпоставки: лице, заемащо публична длъжност, респективно лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на §1, т. 15 от ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо публична длъжност.
Стойчо Баненски, в качеството си заместник-кмет на Община Б. е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
Съгласно чл. 5, ал. 1, т. 9 от Закона за обществени поръчки, възложители на обществени поръчки са кметовете на общини, на райони, на кметства, както и кметските наместници, когато са разпоредители с бюджет. Съгласно чл. 44 от Закона за местно самоуправление и местна администрация, кметът на общината ръководи цялата изпълнителна дейност на общината, насочва и координира дейността на специализираните изпълнителни органи и в изпълнение на своите правомощия издава заповеди. 
От събраните в хода на проверката доказателства се установи, че със Заповед № 07-19-166/11.11.2019 г., кметът на Община Б. е възложил ръководството, организацията и координацията на дейностите, свързани с „Обществени поръчки и проекти“ на С.В., заместник-кмет на Община Б., а не на Стойчо Баненски. Освен това видно от документацията, публикувана в Електронния регистър на обществените поръчки при Агенция за обществени поръчки, възложител на обществени поръчки с уникални номера номера 00283-2021-0004 от 26.02.2021 г., 00283-2021-0007 от 12.03.2021 г., 00283-2021-0008 от 22.03.2021 г. и 00283-2021-0015 от 24.06.2021 г. е кметът на Община Б., като всички документи, в това число Решение за публикуване на обществена поръчка, Доклад на комисията по чл. 103, ал. 1 от ЗОП и Решение за определяне на изпълнител са утвърдени и подписани от кмета на Община Б. – И.К. От гореизложеното следва извода, че Стойчо Баненски, в качеството му на заместник-кмет на Община Б. не е упражнил правомощия по служба в свой частен или на свързано с него лице интерес по отношение на обществени поръчки с уникални номера 00283-2021-0004 от 26.02.2021 г., 00283-2021-0007 от 12.03.2021 г., 00283-2021-0008 от 22.03.2021 г.  и 00283-2021-0015 от 24.06.2021 г. 
Липсата на упражнени правомощия по служба, предопределя и липсата на частен интерес, който може да повлияе върху безпристрастното и обективното им изпълнение, поради което се налага изводът, че по отношение на Стойчо Баненски липсват два от елементите на състава на конфликт на интереси – упражнени правомощия и частен интерес, а липсата на който и да е елемент от понятието „конфликт на интереси“ обуславя липсата на такъв, по смисъла на чл. 52 от ЗПКОНПИ.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал.1 и ал.2 от ЗПКОНПИ,

РЕШИ:

НЕ УСТАНОВЯВА конфликт на интереси по отношение на Стойчо Баненски, ЕГН ******, заместник-кмет на Община Б. и в това му качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с обществени поръчки с уникални номера номера 00283-2021-0004 от 26.02.2021 г., 00283-2021-0007 от 12.03.2021 г., 00283-2021-0008 от 22.03.2021 г.  и 00283-2021-0015 от 24.06.2021 г., поради липса на упражнени правомощия.
Препис от решението да се изпрати на Окръжна прокуратура Б., с оглед преценка за реализиране на правомощията й по чл. 76, ал. 2 от ЗПКОНПИ.
	Препис от решението да се изпрати на Стойчо Баненски, заместник-кмет на Община Б., на основание чл. 75, т. 1 от ЗПКОНПИ.



	
КОМИСИЯ:

	ЗАМЕСТНИК-ПРЕДСЕДАТЕЛ:………П…………../АНТОН СЛАВЧЕВ/

ЧЛЕН:…………………...П…………....……..…/ПЛАМЕН ЙОЦОВ/

ЧЛЕН:…………………...П…………....………/СИЛВИЯ КЪДРЕВА/

